Þorpið - samþætt verkefni á unglingastigi . Myndband . Um miðbik nóvember var kynning á afrakstri þemaverkefnis á unglingastigi . Þemaverkefnið snerist um það að unglingarnir útbjuggu 2000 manna þorp frá grunni . Þau þurftu að gera sér grein fyrir því hvaða þjónustu þau vildu hafa , hvernig húsnæði , hvaða atvinnu , hvernig sorp - og fráveitumálum væri háttað , það þurfti heitt og kalt vatn og þar fram eftir götunum . Þau þurftu að staðsetja þorpið á eða við landið og hanna húsin , bæði íbúðar - og atvinnuhúsnæði . Krakkarnir luku þemaverkefni um þorpin með glæsibrag og héldu kynningu þriðjudaginn 19. nóvember ! Gaman var að sjá hversu margir sáu sér fært að koma og ljúka þessu verkefni með okkur . Heilt á litið finnst okkur verkefnin hafa gengið vel , krakkarnir hafa lært helling af þessu ( þó þeir átti sig kannski ekki á því til fullnustu ) . Íslenskan kom inn sem framsögn og ritun á kynningu , stærðfræðin poppaði upp við að minnka hús og önnur mannvirki og hafa það allt í réttum hlutföllum , náttúrufræðin kom inn í umhverfismenntun . Upplýsingatækni birtist í bæklingum og þar voru enskan og danskan innvinkluð í verkefnið . Smíðar voru nýttar í gerð líkana og myndmennt í málun . Hönnun kom sterk inn þegar þorpið var ákveðið og síðast en ekki síst var samfélagsfræðin tekin fyrir í þorpinu sjálfu , samfélaginu , hvað það þurfti og hvað var hægt að samnýta . Samvinna var svo lykilþátturinn í allri vinnunni .